wickkiey/tamil-wikipedia-chunked huggingface dataset:
# மாலிக் தினார்

**மாலிக் தினார்** (*Malik Dinar*) (இறப்பு:748 ), ஓர் பாரசீக அறிஞரும், பயணியுமாவார். சேரமான் பெருமாளுக்குப் பிறகு இந்தியத் துணைக் கண்டத்தில் இஸ்லாத்தை பரப்புவதற்காக இந்தியாவுக்கு வந்த முதல் அறியப்பட்ட முஸ்லிம்களில் இவரும் ஒருவராவார்.  
அவர் இறந்த சரியான இடம் குறித்து வரலாற்றாசிரியர்கள் உடன்படவில்லை என்றாலும், அவர் காசராகோட்டில் இறந்தார் என்பதும், இவர், காசர்கோடு, தளங்கரையில் உள்ள மாலிக் தினார் பள்ளிவாசலில் அடக்கம் செய்யப்பட்டார் என்பதும் பரவலாக ஏற்றுக்கொள்ளப்படுகிறது.  
தாஃபியீன்களின் (இசுலாமிய தீர்க்கதரிசி முகம்மதுவின் தோழர்களைப் பார்த்த மக்கள்) வழிவந்தவராக அறியப்படும் இவர், சுன்னி இசுலாமியர்களிடையே நம்பகமான பாரம்பரியவாதி என்று அறியப்படுகிறார். இவர் அசன் அல்-பசிரியின் சீடரான காபூலைச் சேர்ந்த ஒரு பாரசீக அடிமையின் மகனாவார். பொ.ச.பி 748-49ல் பசுராவில் கணிசமான அழிவை ஏற்படுத்திய பிளேக் தொற்றுநோய்க்கு சற்று முன்பு இவர் இறந்தார். இவரது மரணம் நிகழ்ந்தது 744-45 அல்லது கி.பி 747-48 ஆக இருக்கலாமென மாற்றுக் கருத்துக்களும் உள்ளன.
காட்சி]]
பசுராவின் போதகரும் தார்மீகவாதியுமான மாலிக், திருக்குர்ஆனின் நகலெடுப்பாளராக இருந்தார். மேலும் வேதத்தின் பல்வேறு வாசிப்புகளின் கேள்விகளுக்கு ஆர்வம் காட்டியதாகத் தெரிகிறது.
# மாலிக் தினார்

## மாலிக் தீனார் உருசு

கேரளாவிற்கு மாலிக் தீனர் வந்ததைக் கொண்டாடும்விதமாக "மாலிக் தினார் உருசு" என்பதை இந்திய முஸ்லிம்கள் ஏற்பாடு செய்து ஆண்டுதோறும் நடத்தி வருகிறார்கள். இது புனித முஃகர்ரம் மாதத்தில் நடத்தப்பட்டு ஒரு மாதம் நீடிக்கும். இதில் சியாரத் (கல்லறைக்கு வருகை), கொடி ஏற்றம் மற்றும் அன்னதானம் போன்ற பல்வேறு சடங்குகள் நடக்கின்றன.
# ஜார்னா தாஸ்

**ஜார்னா தாசு** (*Jharna Das*) இந்தியாவைச் சேர்ந்த ஓர் அரசியல்வாதியாவார். 1962 ஆம் ஆண்டு அக்டோபர் மாதம் முதல் தேதியன்று இவர் பிறந்தார். ஜார்னா தாசு பைத்யா என்றும் இவர் அழைக்கப்படுகிறார். இவர் இந்தியப் பொதுவுடமைக் கட்சியின் மார்க்சியப் பிரிவைச் சேர்ந்தவர். மாநிலங்களவையில் திரிபுரா மாநிலத்தை பிரதிநிதித்துவப்படுத்தி இந்திய நாடாளுமன்றத்தில் ஓர் உறுப்பினராக உள்ளார். 2010 ஆம் ஆண்டு நடைபெற்ற தேர்தலில் ஜார்னா தாசு போட்டியின்றி தேர்ந்தெடுக்கப்பட்டார். திரிபுரா இந்தியப் பொதுவுடைமைக் கட்சி மார்க்சியப் பிரிவின் மாநிலக்குழு உறுப்பினராக தாசு செயல்பட்டு வந்தார். நாடாளுமன்ற உறுப்பினராவதற்கு முன்னர் இவர் மாநில சமூக நல வாரியத்தின் தலைவராகவும் பணியாற்றினார்..  
திரிபுராவிலிருந்து மாநிலங்களவைக்கு தேர்ந்தெடுக்கப்பட்ட முதல் தலித் பெண் என்ற சிறப்பும் மாநிலங்கவையில் திரிபுராவினை பிரிதிநிதித்துவப்படுத்தும் இரண்டாவது பெண் உறுப்பினர் என்ற சிறப்பும் ஜார்னா தாசுக்கு உரியவையாகும். இவ்வெற்றியின் மூலம் ஜார்னா தாசு இரண்டாவது முறையாக மாநிலங்கள் அவைக்கு தேர்ந்தெடுக்கப்பட்டார்.
# புதுமர்

***புதுமர்*** (*Queer*) என்பது வேற்றுப்பாலினத்துக்குள் அடங்காத பரந்த வீச்சுக்குள் அடங்கும் பாலினச் சிறுபான்மையினரைக் குறிக்கும் சொல்லாடலாகும். ஆங்கிலத்தில் "மர்மமான", "அசாதாரணமான", "விசேடமான" என்ற பல பொருள்படும் குயர் என்ற சொல், 19ஆம் நூற்றாண்டின் இறுதியில், ஒத்தபாலீர்ப்பை இழிவு செய்யும் விதத்திலேயே பயன்பட்டிருக்கிறது. தற்போது உமாதிமி சமூகத்தைச் சேர்ந்த பலராலும் இச்சொல் அங்கீகரிக்கப்பட்ட கலைச்சொல்லாகப் பயின்று வருகிறது.  
தமிழில் குயர் பற்றிய உரையாடல்கள் குறைவு. எனவே அதற்கான கலைச்சொல்லும் உருவாக்கப்படவில்லை. சில இடங்களில் "பால் புதுமையினர்" என்ற சொல் புழங்கி வருகின்றது. இக்கட்டுரையில், புதுமையினர் என்ற சொற்றொடரைச் சுருக்கி, queer என்ற ஆங்கிலச்சொல்லின் "வியப்புக்குரிய", "அசாதாரணமான" என்ற அர்த்தங்களைக் கொண்ட "புதுமன்" என்ற சொல், குயரைக் குறிக்கப் பயன்படுகிறது. பன்மை, புதுமர்.
# புதுமர்

## வரலாறு

19ஆம் நூற்றாண்டின் இறுதியில், பெண்மை கொண்ட ஆண்களையும், ஒத்தபாலீர்ப்பு உறவுகளையும் குறிப்பிட குயர் என்ற பதம் பயன்பட்டு வந்தது. 1894இல் எழுதப்பட்ட ஒரு கடிதம் ஆரம்பகாலச் சான்றுகளில் ஒன்றாகக் கருதபப்டுகிறது. 1970களில் இந்தச் சொல்லை விட கே (gay) என்ற சொல் இவர்களைக் குறிப்பிடும் பரவாலன சொல்லான பின்னர், உகவர்களையே அதிகம் குறிப்பிடப்பயன்பட்டது. சில இடங்களில் ஆண், பெண் என்று வரையறுக்கப்பட முடியாதவர்களும் இவ்வாறே அடையாளப்படுத்தப்பட்டனர். சமகாலத்தில் உமாதிமி சமூகத்தைச் சேர்ந்த பலரும் குயர் என்ற பதத்தை தங்களைக் குறிப்பிடப் பயன்படுத்துகிறார்கள்.
# புதுமர்

## விளக்கம்

புதுமர் தாங்கள் என்ன பாலினத்துக்குள் அடங்குவோம் என்ற முடிவுக்குள் வராதவர்கள். இதை ஒரு குழப்பமாகப் பார்க்கக்கூடாது. இவர்களில் ஒத்தபாலீர்ப்பு அதிகம் என்பது உண்மையாயினும் அதில் ஒரு தீர்க்கமான நம்பிக்கை இவர்களுக்கு இல்லை. இவர்கள் ஆண்பாலர் எனில் நேரிய ஆணாகவோ, உகவராகவோ, மிடையீரராகவோ தன்னை பிற்காலத்தில் அடையாளப்படுத்தலாம். அல்லது தங்கள் பாலின அடையாளம் பற்றி தீர்மானிக்காமலே வாழ்க்கையையும் கழிக்கலாம்.
# அசோக் குமார் (ஒளிப்பதிவாளர்)

**அசோக் குமார் அகர்வால்** (சுமார் 1941 – 22 அக்டோபர் 2014) என்பவர் ஓர் இந்திய ஒளிப்பதிவாளர் ஆவார். குறிப்பாக இவர் தென்னிந்திய திரையுலகில் பணியாற்றினார். ஏறக்குறைய இவரது நான்கு தசாப்த திரைப்பட வாழ்க்கையில், தமிழ், தெலுங்கு, மலையாளம், இந்தி ஆகிய மொழிகளில் 125 க்கும் மேற்பட்ட திரைப்படங்களில் பணியாற்றினார். இவர் இந்திய ஒளிப்பதிவாளர் சங்கத்தின் (ஐ.எஸ்.சி) உறுப்பினராக இருந்தார்.  
அலகாபாத்தில் இந்தி கவிஞரான கேதார்நாத் அகர்வாலுக்கு பிறந்த அசோக் குமார் அலகாபாத் பல்கலைக்கழகத்தில் ஒளிப்படம் எடுத்தலில் பட்டயப் படிப்பு படித்தார். திரைப்படம் மீதான இவரது ஆர்வத்தினால் சென்னை அடயாறு, திரைப்பட தொழில்நுட்ப கல்வி நிறுவனத்தில் அசைபட ஒளிப்பதிவு படிப்பில் சேர்ந்தார். இந்த கல்லூரியிலிருந்து வந்த பின்னர், 1969 ஆம் ஆண்டு மலையாளத் திரைப்படமான *ஜன்மபூமி* மூலம் திரைப்படத் துறையில் நுழைந்தார், இந்த படத்திற்காக இவருக்கு அந்த ஆண்டின் சிறந்த ஒளிப்பதிவுக்கான கேரள அரசு திரைப்பட விருது வழங்கப்பட்டது. 1970 களின் முற்பகுதியில் பி. என். மேனனுடனான இவரது தொடர்பு மலையாள திரையுலகில் இவரது இடத்தை உறுதிப்படுத்தியது. பாபு நந்தன்கோடு, ஜே. டி. தோட்டன், பரதன், என். சங்கரன் நாயர், இராமு கரியத் போன்ற பிற திரைப்பட படைப்பாளிகளுக்காகவும் பணியாற்றினார். மகேந்திரனின் *உதிரிப்பூக்கள்* (1979) படத்தின் வழியாக தமிழ்த் திரைப்படங்களில் இவருக்கு பெயர் கிடைத்ததது. மகேந்திரனுடன் அவரது பெரும்பாலான படங்களில் பணியாற்றினார.  
அசோக் குமார் பல மாநில அரசு விருதுகளையும், சிறந்த ஒளிப்பதிவுக்கான தேசிய திரைப்பட விருதையும் பெற்றவர். தனது தொழில் வாழ்க்கையில், தமிழ், தெலுங்கு, இந்தி மொழிகளில் பத்து திரைப்படங்களையும் இயக்கியுள்ளார். இவருக்கு திருமணமாகி இவரது மகன்களில் ஒருவரான ஆகாஷ் அகர்வால் தமிழ்த் திரைப்படங்களில் ஒளிப்பதிவாளராக பணியாற்றுகிறார்.
# அசோக் குமார் (ஒளிப்பதிவாளர்)

## வாழ்க்கைக் குறிப்பு

அசோக் குமார் பிரித்தானிய இந்தியாவின் வடமேற்கு மாகாணங்களின் அலகாபாத்தில் இந்தி கவிஞரான கேதார்நாத் அகர்வாலுக்கு பிறந்தார். இவரது குடும்பம் திரைப்படங்களுடன் தொடர்பு கொண்டதாக இல்லாவிட்டாலும் இவர் சிறுவயதிலிருந்தே திரைப்படங்கள் மீது ஆர்வம் கொண்டிருந்தார். அலகாபாத் பல்கலைக்கழகத்தில் ஒளிப்படம் எடுத்தலில் பட்டயப் படிப்பு முடித்த பிறகு, திரைப்படத் துறையில் பணியாற்ற திரைப்படக் கல்லூரியில் சேர முடிவு செய்தார். இவரது முடிவுக்கு இவரது குடும்பத்தினர் துவக்கத்தில் ஆதரவளிக்கவில்லை என்றாலும், இவரை பம்பாயிக்கு பதில் மதராசுக்கு செல்ல அனுமதித்தனர். அசைபட ஒளிப்பதிவு பயில அடையறு இன்ஸ்டிடியூட் ஆப் பிலிம் டெக்னாலஜி, (இப்போது தமிழ்நாடு திரைப்பட மற்றும் தொலைக்காட்சி கல்லூரியில் ) சேர்ந்தார். இந்த கல்லூரியில், இவர் சத்யஜித் ராய் உள்ளிட்டவர்களின் உலகத் திரைப்படங்களைப் பற்றி அறிந்தார். இந்தக் கல்லூரியிலிருந்து வெளிவந்த பிறகு, 1969 ஆம் ஆண்டு மலையாளத் திரைப்படமான *ஜன்மபூமி* என்ற படத்தில் ஒளிப்பதிவாளராக அறிமுகமானார். இந்தப் படத்தைத் தொடர்ந்து, அசோக் குமார் தமிழ் படங்களில் அதிக கவனம் செலுத்தினார். மகேந்திரனின் படங்களுக்கு தொடர்ச்சியாக ஒளிபதிவு செய்த இவர்*, ஜானி (1980)*, *நெஞ்சத்தை கிள்ளாதே* (1980), *நண்டு* (1981), *மெட்டி* (1982) உள்ளிட்ட அவரது பன்னிரண்டு படங்களில் ஒன்பது படங்களில் பணியாற்றினார். *நெஞ்சத்தை கிள்ளாதே படத்தில் பணியாற்றியதற்காக*, சிறந்த ஒளிப்பதிவுக்கான தேசிய திரைப்பட விருதையும், சிறந்த ஒளிப்பதிவாளருக்கான தமிழக அரசு திரைப்பட விருதையும் வென்றார் .  
1980 களின் நடுப்பகுதியில், அசோக் குமார் வணிகப் படங்களில் கவனம் செலுத்தினார். கே. பாக்யராஜின் *டார்லிங், டார்லிங், டார்லிங்* (1982), *முந்தானை முடிச்சு* (1983) ஆகிய படங்களுக்கு ஒளிப்பதிவு செய்தார். இந்தியாவின் முதல் 3 டி படமான *மை டியர் குட்டிச்சாத்தான்* (1984) படத்தில் பணியாற்றினார். எஸ்.சங்கருடன் *ஜீன்ஸ்* (1998) படத்திலும் பணியாற்றினார். மேலும் இவர் இந்தி படங்களான *கமக்னி* (1987), *பவந்தர்* (2000), *கெஹ்தா ஹை தில் பார் பார்* (2002) ஆகிய படங்களிலும் பணியாற்றினார். *பவந்தர்* படமானது சர்வதேச அளவில் பாராட்டைப் பெற்றதுடன், பல சர்வதேச திரைப்பட விழாக்களில் விருதுகளைப் வென்றது. இந்த படத்திற்கு ஒளிப்பதிவு செய்த அசோக் குமாருக்கு ஒளிப்பதிவுக்கான வி. சாந்தரம் விருது வழங்கப்பட்டது.  
அசோக் குமார் 43 வது தேசிய திரைப்பட விருதுகளின் நடுவர்களில் ஒருவராக பணியாற்றினார். இவரது திரைப்பட வாழ்க்கையில், பி. எஸ். நிவாஸ், சுஹாசினி மணிரத்னம், பி. ஆர் விஜயலட்சுமி ஆகியோர் இவரது உதவியாளர்களாக இருந்துள்ளனர். தற்கால ஒளிப்பதிவாளர்களான ராமச்சந்திர பாபு, பி. சி. ஸ்ரீராம், ரவி கே. சந்திரன் , வேணு ஆகியோரும் இவரது படைப்புகளால் ஈர்க்கப்பட்டதாக பேசியுள்ளனர்.
# அசோக் குமார் (ஒளிப்பதிவாளர்)

## தனிப்பட்ட வாழ்க்கை

அசோக் குமாருக்கு திருமணமாகி நான்கு மகன்களைப் பெற்றார். இவரது இரண்டு மகன்களான ஆகாஷ் அகர்வால், சமீர் அகர்வால் ஆகியோரும் ஒளிப்பதிவாளர்கள். இவரது குடும்பம் சென்னையில் வசித்து வருகிறது. 2014 சூனில் கடும் நோயுற்ற, அசோக் குமார் ஐதராபாத் மற்றும் சென்னையில் உள்ள மருத்துவமனைகளில் அனுமதிக்கப்பட்டு ஆறுமாதங்கள் சிகிச்சைப் பெற்றார், இந்திலையில் 1914 அக்டோபர் 22 அன்று தனது 73 வயதில் சென்னையில் இறந்தார்.
# அசோக் குமார் (ஒளிப்பதிவாளர்)

## விருதுகள்

### சிறந்த ஒளிப்பதிவுக்கான தேசிய திரைப்பட விருது

- 1980 - *நெஞ்சத்தை கிள்ளாதே*
# அசோக் குமார் (ஒளிப்பதிவாளர்)

## விருதுகள்

### சிறந்த ஒளிப்பதிவுக்கான கேரள அரசு திரைப்பட விருது

- 1969 - *ஜன்மபூமி*
- 1973 - *ஸ்வப்னம்*
- 1977 - *டாக்ஸி டிரைவர்* (கருப்பு, வெள்ளை)
# அசோக் குமார் (ஒளிப்பதிவாளர்)

## விருதுகள்

### சிறந்த ஒளிப்பதிவாளருக்கான தமிழக அரசு திரைப்பட விருது

- 1980 - *நெஞ்சத்தை கிள்ளாதே*
- 1988 - *அன்று பெய்த மழையில்*
# அசோக் குமார் (ஒளிப்பதிவாளர்)

## விருதுகள்

### சிறந்த ஒளிப்பதிவாளருக்கான நந்தி விருது

- 2000 - *ஸ்ரீ சாய் மஹிமா*
# அசோக் குமார் (ஒளிப்பதிவாளர்)

## விருதுகள்

### வி. சாந்தரம் விருதுகள்

- 2000 - *பவந்தர், சிறந்த ஒளிப்பதிவு*
# அசோக் குமார் (ஒளிப்பதிவாளர்)

## திரைப்படவியல்

### ஒளிப்பதிவாளராக

- *ஜன்மபூமி* (1969)
- *எழுதாத கதை* (1970)
- அவலல்பம் வைகிப்போய் (1971)
- குட்டியததி (1971)
- கலாம் மரிண்டி (1972)
- செம்பரதி (1972)
- மாப்புசாக்ஷி (1972)
- காயத்ரி (1973)
- மனுஷ்யபுத்ரன் (1973)
- தர்ஷனம் (1973)
- மழக்காரு (1973)
- ஸ்வப்னம் (1973)
- சாயம் (1973)
- காமினி (1974)
- மோகம் (1974)
- ஒடக்குழல் (1975)
- நூராயம் பதயம் (1977)
- டாக்ஸி டிரைவர் (1977)
- குருவாயூர் கேசவன் (1977)
- ரண்டு லோகம் (1977)
- அனியாரா (1978)
- சத்ரதில் ஓரு ராத்ரி (1978)
- ரண்டு ஜான்மாம் (1978)
- அம்முவின்டே ஆட்டிங்குட்டி (1978)
- நிஜன் நிஜன் மாத்திரம் (1978)
- ஆரவம் (1978)
- ஈ கணம் மரக்குமோ (1978)
- ஜெய்கானாய் ஜானிச்சவன் (1978)
- லவ்லி (1979)
- தேவதை (1979)
- தகர (1979)
- *உதிரிப்பூக்கள்* (1979)
- *உல்லாசப்பறவைகள்* (1980)
- *பூட்டாத பூட்டுகள்* (1980)
- *காளி* (1980)
- *ஜானி* (1980)
- *லோரி* (1980)
- *மலன்கட்டு* (1980)
- *ஸ்வட்டு* (1980)
- *நெஞ்சத்தை கிள்ளாதே* (1980)
- *மஞ்சில் விரிஞ்ச பூக்கள்* (1980)
- *நண்டு* (1981)
- *மெட்டி* (1982)
- *அழகிய கண்ணே* (1982)
- *நவரிண்டே நாஷ்டம்* (1982)
- *ஈரவிழிக் காவியங்கள்* (1982)
- *கண்ணோடு கண்* (1982)
- *தடாகம்* (1982)
- *டார்லிங், டார்லிங், டார்லிங்* (1982)
- *முந்தானை முடிச்சு* (1983)
- என்டே மமட்டிக்குட்டியம்மக்கு (1983)
- கைகேயி (1983)
- பரன்னு பரன்னு பரன்னு (1984)
- *கை கொடுக்கும் கை* (1984)
- *மை டியர் குட்டிச்சாத்தான்* (1984)
- *நோக்கேதாதூரத்து கண்ணம் நாட்டு* (1984)
- *கல்கி* (1984)
- *கன்னிராசி* (1985)
- *தென்றலே என்னைத் தொடு* (1985)
- *பிள்ளைநிலா* (1985)
- *ஆண்பாவம்* (1985)
- *யாரோ எழுதிய கவிதை* (1986)
- *கண்ணே கனியமுதே* (1986)
- *பாரு பாரு பட்டணம் பாரு* (1986)
- *ரிதுபேதம்* (1987)
- *மனைவி ரெடி* (1987)
- *டெய்ஸி* (1988)
- *ஜீவா* (1988)
- *நெத்திஅடி* (1988)
- *அன்று பெய்த மழையில்* (1989)
- *வெற்றி விழா* (1989)
- *ஒருக்கம்* (1990)
- *மை டியர் மார்த்தாண்டன்* (1990)
- *நடிகன்* (1990)
- *வசந்தகால பறவை* (1991)
- *மன்னன்* (1992)
- *மகுடம் (திரைப்படம்)* (1992)
- *சூரியன் (திரைப்படம்)* (1992)
- *ஐ லவ் இந்தியா (திரைப்படம்)* (1993)
- *இந்து (திரைப்படம்)* (1994)
- *கட்டுமரக்காரன்* (1995)
- *ரகசிய போலீஸ் (1995 திரைப்படம்)* (1995)
- *ஜீன்ஸ்* (1998)
- *மலபார் போலீஸ்* (1999)
- *பவண்டர்* (2000)
- ''டேல்ஸ் ஆஃப் தி காம சூத்ரா: தி பெர்ஃப்யூம் கார்டன் (2000)
- *சறி சிறீ சாய் மகிமா* (2000)
- *கெஹ்தா ஹை தில் பார் பார்* (2002)
- *காமசூத்ரா நைட்ஸ்* (2008)
# அசோக் குமார் (ஒளிப்பதிவாளர்)

## திரைப்படவியல்

### இயக்குநராகவும், ஒளிப்பதிவாளராகவும்

- *காமக்னி* (1987; இந்தி)
- *உள்ளம் கவர்ந்த கள்வன்* (1987; தமிழ்)
- *அபிநந்தனா* (1988; தெலுங்கு)
- *நீராஜனம்* (1989; தெலுங்கு)
- *அன்று பெய்த மழையில்* (1989; தமிழ்)
- *தம்பிக்கு ஓரு பாட்டு* (1991)
- *காமா* (1999; தமிழ், தெலுங்கு, இந்தி)
- *ஸ்ரீ சாய் மஹிமா* (2000; தெலுங்கு)
- *கஜுராஹோ* (2002; இந்தி)
- *மஞ்சு குரைஸ் வேலலோ* (2007; தெலுங்கு)
# அழகு (1984 திரைப்படம்)

**அழகு** (*Azhagu*) என்பது 1984 ஆம் ஆண்டில் வெளிவந்த இந்தியத் தமிழ்த் திரைப்படம் ஆகும். இப்படத்தை கே விஜயன் இயக்கினார். ஏ. சுந்தரத்தின் சேசாயி பிலிம்ஸ் நிறுவனம் தயாரித்தது. இப்படத்தில் சரத் பாபு மற்றும் சுமதி ஆகியோர் முக்கிய வேடங்களில் நடித்தனர். இப்படத்திற்கு ஜி. கே. வெங்கடேஷ் இசையமைத்திருந்தார்.
# அழகு (1984 திரைப்படம்)

## நடிகர்கள்

- சரத் பாபு
- சுமதி
- சாவித்திரி
- குழந்தை குமார்
# அழகு (1984 திரைப்படம்)

## ஒலிப்பதிவு

ஒலிப்பதிவு ஜி.கே.வெங்கடேஷ் இசையமைத்தார்.  
- "தேவி வந்தாள்" - எஸ்.பி.பி., எஸ்.ஜானகி
- "மௌனமுள்ள மயக்கம்" - பி ஜெயச்சந்திரன், எஸ் ஜானகி
- "அழகென்னு" - பி சுசீலா
# பொன்னழகி

**பொன்னழகி** 1981 ஆம் ஆண்டு வெளிவந்த தமிழ்த் திரைப்படமாகும். எம். ஆர். ஆர். கிரியேசன்சு தயாரித்த இப்படத்தை புதுவயல் ஓ. முத்து எழுதி இயக்கியிருந்தார். இத்திரைப்படத்தில் ஏ. கே. ராஜேந்திரன், சிலோன் நம்பியார், சுமதி, ஸ்ரீ காமு ஆகியோர் முக்கிய வேடங்களிலும், உசிலைமணி, கல்லாப்பெட்டி சிங்காரம், வெள்ளை சுப்பையா ஆகியோர் துணைக் கதாபாத்திரத்திலும் நடித்திருந்தனர்.
# பொன்னழகி

## கதை

செல்வி, தங்கம், பொன்னழகி என்ற பெண்களைப் பற்றியும், அவர்களின் வாழ்வில் நிகழந்த சம்பவங்களை அடிப்படையாகக் கொண்டும் கதை எழுதப்பட்டுள்ளது.
# பொன்னழகி

## நடிகர்கள்

- ஏ. கே. ராஜேந்திரன்
- சிலோன் நம்பியார்
- ஜெய்விஜய்
- சுமதி
- ஜமிலா மாலிக்
- காமு
- நளினி
- ஜெயா
- வி. எஸ். ராகவன்
- கல்லாப்பெட்டி சிங்காரம்
- ஜெஸ்டின்
- உசிலைமணி
- வெள்ளை சுப்பையா
- ஆல்ரவுண்ட் சந்தானம்
- சேகர்
- பவுல் அந்தோனி
- சுரேஷ்
- வாசுதேவன்
- முத்துராமன்
- பாலகிருஷ்ணன்
- கோவிந்தன்
# பொன்னழகி

## படக்குழு

- படத்தொகுப்பு - அருணாசலம்
- ஒளிப்பதிவு - என். ஏ. தாரா
- இசை - சங்கர் கணேஷ்
- இணை இயக்குநர் - பி. கோசுதா
- இயக்கம் - ஓ. முத்து
- ஒப்பனை - பவுன்ராஜ்
- ஆடை அலங்காரம் - சுரேஷ்
- சிகை அலங்காரம் - கோபால்
- நடனம் - முருகப்பா
- சண்டைப் பயிற்சி - செல்வமணி
- ஒளிப்பதிவு உதவி - ராஜூ முருகன்
- இயக்குநர் உதவி - ராஜா
# பொன்னழகி

## இசை

இத்திரைப்படத்திற்கு சங்கர் கணேஷ் இசையமைத்தனர். இத்திரைப்படத்திற்கு கவியரசு கண்ணதாசன். பூங்குயிலன் ஆகியோர் பாடல்களை எழுதியுள்ளனர். பாடல்களை மலேசியா வாசுதேவன், வாணி ஜெயராம் , எஸ். பி. சைலஜா ஆகியோர் பாடியிருந்தனர்.
# குல்பகர் பேகம்

**குல்பகர் பேகம்** (Gulbahar Begum, இறப்பு:1863) சீக்கியப் பேரரசரான மகாராசா ரஞ்சித் சிங்கின் மனைவியாவார்.
# குல்பகர் பேகம்

## வாழ்க்கை

குல்பகர் பேகம் அமிர்தசரசு நகரைச் சேர்ந்த பஞ்சாபி முசுலிம் இன நடனப்பெண்ணாவார். இந்தியாவின் பஞ்சாப் மாநிலத்தைச் சேர்ந்த ரூப்நகரில் இவரது நடனத்தைக் கண்ட மகாராசா ரஞ்சித் சிங் இவரது நடனத்தால் வசீகரிக்கப்பட்டார்.
# குல்பகர் பேகம்

## திருமணம்

1833 ஆம் ஆண்டில் இருவரும் திருமணம் செய்து கொண்டனர். திருமணத்திற்கு சீக்கிய பழமைவாதிகளைடமிருந்து எதிர்ப்பு வந்தது. இவர் சீக்கிய மதத்திற்கு மாறவேண்டும் என்று அவர்கள் கோரினர். மகாராசா மதமாற்றத்தை எதிர்த்தார். இதனால் இவர் ஒரு முசுலிமாகவே வாழ்க்கையைத் தொடர்ந்தார்.  
திருமணத்தின்போது பேகம் மஞ்சள் நிற ஆடைகளை அணிந்திருந்தார். முத்துடன் கூடிய ஒரு தங்க மூக்குத்தியும் மூக்கில் அணிவிக்கப்பட்டது. கைகளிலும் கால்களிலும் சிவப்பு நிற மருதாணி சாயம் பூசப்பட்டன. மேலும் வைரங்கள் பதிக்கப்பட்ட தங்க ஆபரணங்களால் பேகம் அலங்கரிக்கப்பட்டார்.  
திருமண கொண்டாட்டங்களின் ஒரு பகுதியாக பேகத்தின் சகோதரர்களுக்கு நிலங்களும், நவாப் என்ற பட்டமும் வழங்கப்பட்டது.  
திருமணத்திற்குப் பிறகு, ரஞ்சித் சிங் தனது மனைவிக்கு மகாராணி குல்பகர் பேகம் என்று பெயர் மாற்றம் செய்து மற்ற அரசவைப் பெண்களை விட உயர்நிலைக்கு உயர்த்தினார். அவர்கள் இவரது கால்கலை பிடித்து விடும் பணியில் ஈடுபட்டனர். பர்தா எனப்படும் உடலங்கியை அணிவதை குல்பகர் கடைப்பிடிக்கவில்லை. ஊர்வலங்களின் போது மன்னனுடன் பட்டத்து யானையில் அடிக்கடி வலம் வந்தார். இரங் மகாலுக்கும், மியான் கான் மாளிகைக்குமிடைடையில் இவருக்கு ஒரு மாளிகை வழங்கப்பட்டது.
# குல்பகர் பேகம்

## பிற்கால வாழ்வு

1839 ஆம் ஆண்டு மகாராசா இறந்தபோது குல்பகர் உடன்கட்டை ஏறி உயிர் துறக்க முயன்றார். இச்சடங்கு இசுலாமில் தடைசெய்யப்பட்டுள்ளது என்பதால் தடுக்கப்பட்டார். 1849ஆம் ஆண்டு ஆங்கிலேயர்கள் பஞ்சாப்பை கைப்பற்றிய பின்னர் குல்பகர் பேகத்திற்கு 12380 ரூபாய் ஓய்வூதியமாக வழங்கினர். பிற்காலத்தில் பேகம் சர்தார்கான் என்ற ஒரு மகனை தத்தெடுத்துக் கொண்டார். தனது இறுதி ஆண்டுகளை மியானி சாகிப் பகுதியில் பேகம் கழித்தார். அங்கு ஒரு தோட்டத்தையும் பள்ளிவாசலையும் கட்டினார்.
# குல்பகர் பேகம்

## இறப்பு

1863 ஆம் ஆண்டு குல்பகர் பேகம் லாகூர் நகரில் இறந்தார்.
# அலி அல்-சிஸ்தானி

**ஆயத்துல்லா சையீத் அலி அல்-சிஸ்தானி** (பிறப்பு:4 ஆகஸ்டு 1930), ஈராக் நாட்டில் பெரும்பான்மையாக வாழும் சியா இசுலாமியர்களின் உயர் செல்வாக்கு கொண்ட முதிய ஆன்மீகத் தலைவர் ஆவார். பொதுவாக இவரை ஆயத்துல்லா சிஸ்தானி என்று அழைப்பர். இவர் இராக் நாட்டின் அதியுயர் அதிகாரம் படைத்த சமயத் தலைவராக உள்ளார்.  
ஈராக் அதிபர் சதாம் உசேன் ஆட்சியின் போது, 1999-ஆம் ஆண்டில் சியா இசுலாமிய மதகுருமார்களுக்கு எதிரான கொலைவெறித் தாக்குதல்களின் போது, அலி-சிஸ்தானி மட்டும் கொல்லப்பட்டவில்லை. ஆனால் அல்-சிஸ்தானியின் பள்ளிவாசல் மட்டும் 1994 முதல் மூடப்பட்டது. பின்னர் 2003-இல் ஈராக் மீதான படையெடுப்பிற்குப் பின்னரே திறக்கப்பட்டது.
# ஏ. ஆர். இராஜராஜ வர்மா

**ஏ. ஆர். இராஜராஜ வர்மா** (*A. R. Raja Raja Varma*) (1863-1918) ஓர் இந்தியக் கவிஞரும், இலக்கண நிபுணரும், திருவனந்தபுரத்தின் மகாராஜா கல்லூரியில் (தற்போதைய பல்கலைக்கழகக் கல்லூரி ) கிழக்கத்திய மொழிகளின் பேராசிரியருமாவார்.  
இலக்கண நிபுணர் என்பதோடு மட்டுமல்லாமல், இவர் ஒரு பிரபல விமர்சகர், கவிஞர், கட்டுரையாளர், பல்கலைக்கழக ஆசிரியர், கல்வி சீர்திருத்தவாதியாகவும் இருந்தார். இருபதாம் நூற்றாண்டின் ஆரம்ப தசாப்தங்களில், மலையாள மொழியின் இலக்கணம், கவிதை, சொல்லாட்சிக்கான திட்டவட்டமான திட்டவட்டங்களை இவர் உருவாக்கினார்.
# ஏ. ஆர். இராஜராஜ வர்மா

## ஆரம்ப கால வாழ்க்கை

ஏ.ஆர்.இராஜராஜ வர்மா மலப்புறம் மாவட்டத்தின் முந்தைய பரப்பநாட்டின் அரச குடும்பத்தின் ஒரு உறுப்பினராக இருந்தார். இவர், 1863 பிப்ரவரியில் சங்கனாச்சேரியிலுள்ள உள்ள இலட்சுமிபுரம் அரண்மனையின் கேரள வர்மா வல்லிய கோயி தம்புரானின் தாய்வழி சகோதரிரின் மகளானகுஞ்சிக்காவு தம்புராட்டிக்கும், கிடங்கூர் ஒனந்துருதி பாட்டியாலின் வீட்டில் வாசுதேவன் நம்பூதிரிக்கும் மகனாகப் பிறந்தார்.
# ஏ. ஆர். இராஜராஜ வர்மா

## பணிகள்

வர்மா சமசுகிருதம் , மலையாளம் போன்ற மொழிகளில் பரவலாக எழுதினார். மலையாள இலக்கியத்தில் இவர் செய்த பங்களிப்புகளுக்காக **கேரள பாணினி** என்று அழைக்கப்படுகிறார். மலையாள இலக்கியத்தின் பொற்காலத்தில் கேரளாவில் ஏற்பட்ட சிறந்த இலக்கிய மறுமலர்ச்சியின் பின்னணியில் இவர் இருந்தார்.
# ஏ. ஆர். இராஜராஜ வர்மா

## முக்கிய படைப்புகள்

கேரள பாணினீயம், பாஷாபூஷனம், விரித மஞ்சரி, சாகித்ய சகாயம் போன்றவை இவரது முக்கியமான படைப்புகளாகும். இவற்றில் சாகித்ய் சகாயம் ஆங்கில பாணி நிறுத்தற்குறிகளை மலையாளத்திற்கு அறிமுகப்படுத்தியது.
# இலட்சுமிபுரம் அரண்மனை

**இலட்சுமிபுரம் அரண்மனை** (*Lakshmipuram Palace*) என்பது சங்கனாச்சேரியிலிருந்த பரப்பநாடு அரசக் குடும்பத்து அரண்மனையாகும். அரண்மனையானது கவில் பகவதி கோயிலுக்கு அருகிலுள்ள புழவத்தில் அமைந்துள்ளது. அரண்மனையானது பொ.ச. 1811இல் திருவிதாங்கூரின் ஆட்சியாளர் மகாராணி ஆயில்யம் திருநாள் கௌரி லட்சுமி பாய் (1791–1815) தனது கணவர் இராஜா இராஜவர்மா வல்லிய கோயி தம்புரானின் குடும்பத்தின் சார்பாக கட்டினார். பின்னர், சங்கனாச்சேரி நீராழி அரண்மனையிலிருந்த அரச குடும்பத்தினர் புதிதாக கட்டப்பட்ட இலட்சுமிபுரம் அரண்மனைக்கு மாறினர்.
# இலட்சுமிபுரம் அரண்மனை

## பின்னணி

18ஆம் நூற்றாண்டின் பிற்பகுதியில், ஐதர் அலி மலபார் பிரதேசத்தின் மீது படையெடுத்த பிறகு, அலியக்கோடு சுவரூபம் ( பரப்பநாடு சுவரூபம் ) கிளையின் குஞ்சிகுட்டி தம்புராட்டி கார்த்திகைத் திருநாள் இராம வர்மனின் காலத்தில் தனது ஐந்து மகள்களுடன் திருவிதாங்கூரில் தஞ்சம் புகுந்தார். திருவிதாங்கூர் மகாராஜா தெக்கும்கூர் வம்சத்தைச் சேர்ந்த நீராழி அரண்மனையை இவர்களுக்கு வழங்கினார். பின்னர், குஞ்சிகுட்டி தம்புராட்டியின் மூத்த மகள்கள் திருவல்லாவிலும், பல்லத்திலும் தங்கள் சொந்த அரண்மனைகளைக் கட்டினர். இளைய மகள், இஞ்சானியம்மா சங்கனாசேரியில் கட்டப்பட்ட நீராழி அரண்மனையில் குடியேறினார்.  
கோயி தம்புரான் திருவிதாங்கூரின் இராணிகளையும். இளவரசிகளையும் திருமணம் செய்து கொள்பவர்களின் பட்டமாகும். பரப்பநாடு வம்சத்திலிருந்து நீராழி அரண்மனையில் குடியேறியவர்கள் கோயி தம்புரான்களின் பண்டைய குலங்களைச் சேர்ந்தவர்களாவர். திருவிதாங்கூரைச் சேர்ந்த மகாராணி கௌரி இலட்சுமி பாயியை மணந்த இராஜா இராஜவர்மா வல்லிய கோயி தம்புரான் இஞ்சனியம்மாவின் பேரனாவார். 1811 ஆம் ஆண்டில், மகாராணி இலட்சுமி பாயி, தனது கணவரின் குடும்பத்திற்காக சங்கனாச்சேரியில் ஒரு புதிய அரண்மனையைக் கட்டினார். இது பின்னர் இலட்சுமிபுரம் அரண்மனை என்று அழைக்கப்பட்டது. இவர்களின் மகனும், பிரபல இசைக்கலைஞரும், பாடலாசிரியருமான சுவாதித் திருநாள் ராம வர்மா 1828 முதல் 1846 வரை திருவிதாங்கூரை ஆண்டார்.
# சாக்ஷி சிவானந்த்

**சாக்ஷி சிவானந்த்** (*Sakshi Shivanand*, பிறப்பு: ஏப்ரல் 15, 1977) என்பவர் ஓர் இந்திய நடிகை ஆவார். இவர் தெலுங்கு, தமிழ், கன்னடம், மலையாளம் , இந்தி படங்களில் நடித்துள்ளார். இவரது மிகவும் குறிப்பிடத்தக்க படைப்பு அனுபவ் சின்ஹா இயக்கிய *ஆப்கோ பெஹ்லே பீ கஹின் தேகா ஹை* ஆகும். இதில் பிரியான்ஷு சாட்டர்ஜி, ஓம் பூரி, ஃபரிதா ஜலால் ஆகியோருடன் இணைந்து நடித்தார். பிரபல அசைவூட்ட தொலைக்காட்சித் தொடரான *தி ஸ்டோரி ஆஃப் சிண்ட்ரெல்லாவில்* சிண்ட்ரெல்லாவிற்கு இவர் பின்னணி குரல் கொடுத்தார். இது இந்தியாவில் ஜஸ்ட் கிட்ஸ்! சஹாரா டிவியில் ஒளிபரப்பானது.  
சிவானந்த் 1996 இல் பாலிவுட்டில் அறிமுகமானார். தனது ஆரம்ப கால தொழில் வாழ்க்கையின் போது, இவர் ஆதித்யா பஞ்சோலியுடன் இணைந்து *ஜான்ஜீர்* (1998) படத்தில் நடித்தார். பின்னர் இவர் டோலிவுட்டில் குறுகிய காலத்திற்குள் புகழ் பெற்றார். தெலுங்குத் திரைப்படத் துறையில் பல பெரிய நாயகர்களுடன் இணைந்து நடித்தார். தெலுங்கில் அறிமுகமான இவர் *மாஸ்டர்* படத்தில் சிரஞ்சீவியுடன் நடித்தார். பின்னர் இவர் நாகார்ஜூனாவுடன் சீதாராமராஜு என்ற படத்தில் நடித்தார். மேலும் பாலகிருஷ்ணாவுடன் *வம்சோத்தரகுடு* படத்தில் நடித்தார். ராஜசேகருக்கு ஜோடியாக சிம்மராசியிலும், மகேஷ்பாபுக்கு ஜோடியாக யுவராஜுவிலும் நடித்தார். இவர் தெலுங்கு படமான *ராஜஹம்ஷாவில்* அப்பாஸுக்கு ஜோடியாக நடித்தார். *யமஜாதகுடு* மற்றும் *கலெக்டர்* காரு என்ற சமூக-கற்பனை படத்திலும் நடித்தார். 2000 ஆம் ஆண்டில், மகேஷ் பாபு மற்றும் சிம்ரன் பாகா ஆகியோருடன் *யுவராஜு* படத்தில் நடித்தார். *2008 ஆம் ஆண்டு* ஜே. டி. சக்ரவர்த்தி இயக்கிய ஹோமம் படத்தில் ஒரு குத்தாட்ட பாடலுக்கு இவர் ஆடினார்.  
இவரது தங்கையான ஷில்பா ஆனந்த் ஒரு தொலைக்காட்சி நடிகை ஆவார்.
# சாக்ஷி சிவானந்த்

## திரைப்படவியல்

| 1995 | *ஜனம் குண்ட்லி* | மது | இந்தி |
| --- | --- | --- | --- |
| 1995 | *சஞ்சை* | இந்தி |  |
| 1996 | *பாப்பா கெஹ்தே ஹை* | இந்தி |  |
| 1996 | *இந்திர பிரஸ்தம்* | சிறப்புத் தோற்றம் | மலையாளம் |
| 1996 | *மஞ்சீரத்வானி* | மலையாளம் |  |
| 1997 | *புதையல்* | சொப்ணா | தமிழ் |
| 1997 | *மாஸ்டர்* | காஞ்சனா | தெலுங்கு |
| 1997 | *மாப்பிள்ளை கவுண்டர்* | பிரியா | தமிழ் |
| 1997 | *கலெக்டர் காரு* | தெலுங்கு |  |
| 1998 | *இராஜஹம்சா* | தெலுங்கு |  |
| 1998 | *நிதி* | தெலுங்கு |  |
| 1998 | *சன்சீர்* | கவிதா | இந்தி |
| 1998 | *சினேகிதலு* | தெலுங்கு |  |
| 1999 | *இத்தரு மித்ரலு* | அனிதா | தெலுங்கு |
| 1999 | *சமுத்திரம்* | இராஞ்சியலட்சுமி | தெலுங்கு |
| 1999 | *சீதாராம ராஜு* | தெலுங்கு |  |
| 1999 | *பெல்லிவரமண்டி* | தெலுங்கு |  |
| 1999 | *யமஜாதகுடு* | தெலுங்கு |  |
| 2000 | *வம்சடோரக்கடு* | சுரேகா | தெலுங்கு |
| 2000 | *குரோத்* | சீமா | இந்தி |
| 2000 | *யுவராஜு* | ஸ்ரீவள்ளி | தெலுங்கு |
| 2000 | *கலாட்டே அலியந்துரு* | கன்னடம் |  |
| 2000 | *மா பிள்ளிக்கி ரண்டி* | அஞ்சலி | தெலுங்கு |
| 2000 | *பெல்லி சம்மந்தம்* | தெலுங்கு |  |
| 2001 | *வாஞ்சிநாதன்* | திவ்யா | தமிழ் |
| 2001 | *சிம்மராசி* | இராஜேஸ்வரி | தெலுங்கு |
| 2001 | *வேதம்* | சீதா | தமிழ் |
| 2002 | *ஆப்கோ பெஹ்லே பீ கஹின் தேகா ஹை* | பக்கி | இந்தி |
| 2002 | *நானு நானே* | ஆர்த்தி | கன்னடம் |
| 2002 | *சைனிகா* | கௌரி | கன்னடம் |
| 2002 | *கோதண்டராமா* | மீனாட்சி | கன்னடம் |
| 2002 | *கல்நாயக்கன் கா கல்நாயக்* | இந்தி |  |
| 2003 | *குஷி* | சிறப்புத் தோற்றம் | இந்தி |
| 2004 | *மானஸ்தன்* | இராசாத்தி | தமிழ் |
| 2006 | *தந்தேகே தக்க மகா* | பாணு | கன்னடம் |
| 2007 | *ஜஹான் ஜெயேகா ஹமென் பாயேகா* | அஞ்சு கண்ணா | இந்தி |
| 2007 | *சௌந்தர்யா* | சௌந்தர்யா ரமேஷ் | கன்னடம் |
| 2008 | *ஹோமம்* | தெலுங்கு |  |
| 2010 | *ரங்கா தி தொங்கா* | தெலுங்கு |  |
| 2013 | *ஆதிபகவன்* | சிறப்புத் தோற்றம் | தமிழ் |
| 2014 | *பரமசிவா* | கன்னடம் |  |
| *தில்லாகி ... யே தில்லாகி*(Unreleased) | இந்தி |  |  |
# மஞ்சிவாடு

***மஞ்சிவாடு*** ( transl. நல்லவன்) என்பது 1973 ஆம் ஆண்டு வெளிவந்த இந்தியா தெலுங்கு மொழி திரைப்படமாகும். இந்த திரைப்படத்தை வீனஸ் காம்பைன்ஸ் பதாகையின் கீழ் டி. கோவிந்தராஜன் தயாரித்தார். வி.மதுசூதன் ராவ் இயக்கியுள்ளார். இதில் அக்கினேனி நாகேஸ்வர ராவ், வனிஸ்ரி, காஞ்சனா ஆகியோர் நடித்திருந்தனர். கே.வி.மகாதேவன் இசையமைத்துள்ளனர். இந்த படம் கன்னட திரைப்படமான *பாலு பெலகித்து* (1970) இன் மறு ஆக்கம் ஆகும், இது இந்தியில் *ஹம்ஷக்கல்* (1974) என்றும், தமிழில் *ஊருக்கு உழைப்பவன்* (1976) என்றும் மறு ஆக்கம் செய்யப்பட்டது.
# மஞ்சிவாடு

## நடிகர்கள்

- ஆனந்த் & சத்யமாக அக்கினேனி நாகேஸ்வர ராவ் (இரட்டை வேடம்)
- சந்திராவாக வனிஸ்ரி
- லலிதாவாக காஞ்சனா
- ராஜுவாக சத்யநாராயணா
- சக்ரமாக ராஜா பாபு
- பங்கரம் சேமாக பத்மநாபம்
- ஹோட்டல் மேலாளராக மடா
- பாலகிருஷ்ணா
- சகுபாயாக ராம பிரபா
- குத்தாட்டப் பாடல் ஹலாம்
- ராணி வேடத்தில் குழந்தை சுமதி
# மஞ்சிவாடு

## குழு

- **கலை** : எஸ்.கிருஷ்ண ராவ்
- **நடனவடிவமைப்பு:** ஹீரலால், சுந்தரம்
- **உரையாடல்கள்** : ஆச்சார்யா ஆத்ரேயா
- **பாடல்** : சி.நாராயண ரெட்டி, ஆச்சார்ய ஆத்ரேயா, தசரதி
- **பின்னணி** : கந்தசலா, பி.சுஷீலா, எம்.ராமராவ்
- **இசை** : கே.வி.மகாதேவன்
- **கதை** : பி.கிருஷ்ணன்
- **படத்தொகுப்பு** : கே.சத்யம்
- **ஒளிப்பதிவு** : பி.எஸ்.செல்வராஜ்
- **தயாரிப்பாளர்** : டி.கோவிந்தராஜன்
- **திரைக்கதை - இயக்குநர்** : வி.மதுசூதன் ராவ்
- **பேனர்** : வீனஸ் இணைகிறது
- **வெளியீட்டு தேதி** : 11 அக்டோபர் 1973
# மஞ்சிவாடு

## ஒலிப்பதிவு

கே. வி. மகாதேவன் இசையமைத்திருந்தார். அனைத்து பாடல்களும் புகழ் பெற்றவை. ஆடியோ நிறுவனத்தில் இசை வெளியிடப்பட்டது.
# செவ்வாலி

**செவ்வாலி** [Black redstart (*Phoenicurus ochruros*)] என்பது பீனிகியூரசு பேரினத்தைச் சேர்ந்த, சிட்டுக்குருவியின் அளவுடைய ஒரு குருவியாகும். இப்பேரினத்தில் இது ஒன்று மட்டுமே தமிழ்நாட்டிற்கு அரிதாக வலசை வருகின்றது
# செவ்வாலி

## கள இயல்புகளும் உடலமைப்பும்

### கள இயல்புகள்

இது தன் வாலை விடவிடென உதறுவது போல் ஆட்டிக்கொண்டே இருக்கும்.
# செவ்வாலி

## கள இயல்புகளும் உடலமைப்பும்

### உடலமைப்பு

நீளம் 15&nbsp;cm. அலகும் கால்களும் கருமை.  
<u>ஆண்</u>. தலையும் முன்னுடலும் கருப்பு நிறம், இடுப்பும் வயிறும் வாலும் கிச்சிலிச் செம்பழுப்பு நிறத்திலும் இருக்கும்.  
<u>பெண்</u>. ஆணில் கருமையாக இருக்கும் பகுதிகள் பெண்ணில் பழுப்பு நிறத்திலிருக்கும். உடலின் பின்பாகமும் அடியும் வெளிர் செம்மஞ்சள்.
# இராஜா இராஜவர்மா வல்லிய கோயி தம்புரான்

இலட்சுமிபுரம் அரண்மனை]]
**இராஜா இராஜவர்மா வல்லிய கோயி தம்புரான்** (*Raja Raja Varma Koil Thampuran*) (மலையாளம்: രാജ രാജ വർമ്മ കോയിത്തമ്പുരാൻ) மலையாள மொழி கவிஞரும், இந்திய மாநிலமான கேரளாவைச் சேர்ந்த மொழிபெயர்ப்பாளருமான இவர் ஆங்கிலத்திலும், சமசுகிருத மொழியிலும் எழுதுவதில் தேர்ச்சியைக் கொண்டிருந்தார். இவர் சங்கனாச்சேரியின் நீராழி அரண்மனையில் பிறந்தார். மேலும்,முந்தைய பரப்பநாடு (பரப்பனங்காடி, பேப்பூர் இராச்சியம்), மலபார் அரச குடும்பத்தின் உறுப்பினராக இருந்தார்.
# இராஜா இராஜவர்மா வல்லிய கோயி தம்புரான்

## வாழ்க்கை

இராஜா இராஜவர்மா ]]
சங்கனாச்சேரியில் நீராழிக்கெட்டுக் கொட்டாரம் என்று அழைக்கபட்ட நீராழி அரண்மனையில் பிறந்தார். கௌரி லட்சுமி பாய் என்ற திருவிதாங்கூர் இளவரசியை மணந்தார். இதன் மூலம் இவர்களுக்கு ஒரு மகளும் இரண்டு மகன்களும் இருந்தனர். இவரது மகள் மகாராணி கௌரி இருக்மிணி பாயி 1809இல் பிறந்தார். இவரது மூத்த மகன், பிரபலமான சுவாதித் திருநாள், 1813 ஏப்ரல் 16 அன்று பிறந்தார். சுவாதி திருநாள் ஒரு இசைக்கலைஞராகவும் கலைஞராகவும் மாறி 1829 முதல் 1846 வரை சுதந்திரமாக ஆட்சி செய்தார். 1814இல் உத்திரம் திருநாள் என்ற மகன் பிறந்தார். இவர் 1846 முதல் 1860 வரை ஆட்சி செய்தார். உத்திரம் திருநாள் பிறந்தவுடன் இவரது மனைவி 1815இல் இறந்தார்.
# இராஜா இராஜவர்மா வல்லிய கோயி தம்புரான்

## இலட்சுமிபுரம் அரண்மனை

கௌரி இலட்சுமி பாயி தனது ஆட்சிக் காலத்தில் தனது கணவர் மற்றும் அவரது குடும்ப உறுப்பினர்களுக்காக சங்கனாச்சேரியில் இலட்சுமிபுரம் அரண்மனையைக் கட்டினார்.
# ஆர். கே. (நடிகர்)

**ஆர். கே** (ராதாகிருஷ்ணன் சிதம்பரம்) என்பவர் இந்திய ஒன்றியம், தமிழ்நாட்டின் ஒரு நடிகர் ஆவார். இவர் திரைப்படத்துறையில் நுழைவதற்கு முன்பு ஒரு முக்கிய தொழிலதிபராக இருந்தார், "வெல்கம் சிட்டி" என்ற மணை வணிக நிறுவனத்தை நடத்திவந்தார்.
# ஆர். கே. (நடிகர்)

## தொழில்

*வில்லு பாட்டுக்காரன்* (1992), *பொய்* (2006), *தூண்டில்* (2008) போன்ற படங்களில் சிறிய வேடங்களில் நடித்த இவர் பிறகு, *சிந்தாமணி கொல கேஸ்* என்ற மலையாளத் திரைப்படத்தின் மறுஆக்கமான எல்லாம் *அவன் செயல்* (2008) படத்தில் முன்னணி நடிகராக அறிமுகமானார். இந்த படம் விமர்சகர்களிடமிருந்து கலவையான விமர்சனங்களைப் பெற்று, சராசரி வசூலையும் ஈட்டியது. வணிகரீதியாக சிறப்பாக வெற்றிபெறாத *அழகர் மலை* (2009), *என் வழி தனி வழி* (2014), *வைகை எக்ஸ்பிரஸ்* (2017) போன்ற படங்களில் இவர் முக்கிய கதாபாத்திரங்களில் நடித்தார், இடையில் இவர் *அவன் இவன்* (2011), *பாயும் புலி* (2015) போன்ற படங்களில் எதிர்மறையான பாத்திரங்களில் நடித்தார்.
# ஆர். கே. (நடிகர்)

## திரைப்படவியல்

| 1989 | *வெற்றி விழா* | கும்பல் உளவாளி |
| --- | --- | --- |
| 1992 | *வில்லுப்பாட்டுக்காரன்* | காவல் ஆய்வாளர் |
| 1993 | *மணிக்குயில்* | முத்துவேலுவின் நண்பர் |
| *தங்கக்கிளி* |  |  |
| 1994 | *செவத்த பொண்ணு* | சுடலைமணியின் நண்பர் |
| 1996 | *கட்டபஞ்சாயத்து* | சிதம்பரம் |
| 1997 | *நாட்டுப்புற நாயகன்* | மருத்துவர் |
| 2006 | *பொய்* |  |
| 2008 | *தூண்டில்* | சூம் |
| *வாழ்த்துகள்* | வெற்றிச்செல்வன் செல்வநாயகம் |  |
| *எல்லாம் அவன் செயல்* | லட்சுமண் கிருஷ்ணா |  |
| 2009 | *மஞ்சள் வெயில்* | ராஜேஷ் |
| *அழகர் மலை* | புகாசெந்தி |  |
| 2011 | *அவன் இவன்* | மாட்டு கடத்தல்காரன் |
| *புலிவேசம்* | முனியன் |  |
| 2014 | *ஜில்லா* | மகாலட்சுமியின் மாமனார் |
| 2015 | *என் வழி தனி வழி* | வெற்றிச்செல்வன் |
| *பாயும் புலி* | அமைச்சர் சிங்கராசு |  |
| *புலன் விசாரணை 2* | ராகேஷ் கேதன் |  |
| 2017 | *வைகை எக்ஸ்பிரஸ்* | ஷராபுதீன் ரஹ்மான் |
# தோட்டக்காட்டு மாதவி அம்மா

இந்தியாவில் சட்டமன்றத்திற்காக தேர்ந்தெடுக்கப்பட்ட முதல் பெண் உறுப்பினர் தோட்டக்காட்டு மாதவி அம்மா என்ற சிறப்பு இவருக்கு உண்டு. சமூக சீர்திருத்தவாதியான மன்னத்து பத்மநாபனை இவர் திருமணம் செய்து கொண்டார்.
# தோட்டக்காட்டு மாதவி அம்மா

## குடும்பம்

மாதவி அம்மாவுக்கு முதல் திருமணம் வல்லபனுன்னி எராடியுடன் நடந்தது. இந்த தம்பதியருக்கு நாராயண மேனன் மற்றும் வல்லபனுன்னி மேனன் என்ற இரண்டு மகன்கள் பிறந்தனர். திருமணத்திற்கு பின்னர் பத்து ஆண்டுகளுக்கு உட்பட்ட காலத்திலேயே எராடி காலமானார். பல ஆண்டுகள் தனியாக வாழ்ந்த மாதவி அம்மா, நாயர் சமூகசேவை சங்கத்தின் நிறுவனரும் சமூக சீர்திருத்தவாதியுமான மன்னத்து பத்மநாபனை சந்தித்து திருமணம் செய்துகொண்டார். மன்னத்து பத்மநாபனுக்கும் இது மறுமணமாகும். இதன் பொருட்டு மாதவி அம்மா கொச்சியிலிருந்து திருவாங்கூருக்கு இடம்பெயர வேண்டியிருந்தது. கோட்டயம் மாவட்டத்தில் உள்ள பெருன்னாவின் அருகில் அமைந்துள்ள சங்கனாச்சேரிக்கு மாதவி அம்மா குடியேறினார். மூத்த மகன் நாராயண மேனன் திருவிதாங்கூரில் ஆறுமன அம்மவீட்டைச் சேர்ந்த பவானி தங்கச்சியை மணந்து கொண்டார். வல்லபனுன்னி மேனனும் திருவிதாங்கூரிலேயே திருமணம் செய்து கொண்டு அலுவாவில் குடியேறினார்.
# தமிழக அறிவியலாளர்களின் பட்டியல்

இது தமிழகத்தில் பிறந்த அல்லது தமிழகத்தைச் சேர்ந்த அறிவியலாளர்களின் பட்டியல்  
- தாமசு எசு. அனந்தராமன்
- கைலாசவடிவு சிவன்
- மயில்சாமி அண்ணாதுரை
- ராகவன் அருணாச்சலம்
- சுப்பிரமணியன் சந்திரசேகர்
- இராஜகோபாலன் சிதம்பரம்
- எலகு வி. எலகுப்பிள்ளை
- மிருதுபாஷினி கோவிந்தராஜன்
- ரவி கண்ணன்
- பூண்டி குமாரசாமி
- சி. மோகன்
- சிவதாணு பிள்ளை
- கோ. நா. இராமச்சந்திரன்
- வெங்கட்ராமன் ராமகிருஷ்ணன்
- ச. வெ. இராமன்
- ஷான் ரத்னம்
- ராமசாமி வெங்கடசாமி
- கணபதி தணிகைமோனி
- பி. எஸ். வீரராகவன்
- ராமானுஜ விஜயராகவன்
- ஆ, ப. ஜெ. அப்துல் கலாம்
- க. சீ. கிருட்டிணன்
- கோ. வா. உலோகநாதன்
- மகாதேவ சுப்பிரமணிய மணி
- இராமானுஜம் வரதராஜ பெருமாள்
- எம். பிச்சைமணி
- வெ. இராதாகிருஷ்ணன்
- விளையனூர் இராமச்சந்திரன்
- சீனிவாச இராமானுசன்
- சீர்காழி இரா. அரங்கநாதன்
- முகமது ரேலா
- வைத்தியநாதசுவாமி சந்தானம்
- டபிள்யூ செல்வமூர்த்தி
- சிவ ஐயாதுரை
- மான்கொம்பு சாம்பசிவன் சுவாமிநாதன்
- இராம. மா. வாசகம்
# டி. கல்பனா தேவி

**டி. கல்பனா தேவி** (*T. Kalpana devi*) என்பவர் ஆந்திர மாநிலத்தைச் சேர்ந்த மருத்துவரும் அரசியல்வாதியும் ஆவார். இவர் எட்டாவது மக்களவையின் உறுப்பினராகவும் இருந்துள்ளார்.
# டி. கல்பனா தேவி

## ஆரம்பகால வாழ்க்கை

கல்பனா தேவி 1941ஆம் ஆண்டு சூலை 13ஆம் நாள் கிருஷ்ணா மாவட்டத்திலுள்ள பத்லபெனுமரு என்ற கிராமத்தில் சல்லசானி வீர இராகவைய்யா என்பவரின் மகளாகப் பிறந்தார். இவர் தன்னுடைய மருத்துவக் கல்வியினை வாரங்கலில் உள்ள காகத்தீய மருத்துவக் கல்லூரியில் பயின்றார்.
# டி. கல்பனா தேவி

## தொழில்

கல்பனா தேவி தெலுங்கு தேசம் கட்சியில் சேர்வதற்கு முன்பு அனம்கொண்டாவிலுள்ள தனியார் மருத்துவமனையில் மருத்துவப் பயிற்சியாளராக இருந்தார். அதன் பிறகு, நடந்த பொதுத் தேர்தலில் இந்திய தேசிய காங்கிரசு கட்சியியின் இராம சகாயம் சுரேந்தர் ரெட்டி என்பவரிடம் போட்டியிட்டு தோற்றார்.  
அதன் பிறகு, கல்பனா தேவி தெலுங்கு தேசம் கட்சியிலிருந்து விலகி இந்திய தேசியக் காங்கிரசு கட்சியில் இணைந்து 1998 , 1999ஆம் ஆண்டுகளில் நடைபெற்ற தேர்தல்களில் தெலுங்கு தேசியக் கட்சியின் சார்பில் போட்டியிட்ட அஸ்மீரா சந்துலால் மற்றும் பொதக்குந்தி வெங்கடேசுவரலு என்பவர்களுடன் போட்டியிட்டு முறையே 38.25% சதவீத வாக்குகளும், 44.74% சதவீத வாக்குகளையும் பெற்று தனது அரசியல் வாழ்வை நிலைநிறுத்திக் கொண்டார்.
# டி. கல்பனா தேவி

## தனிப்பட்ட வாழ்க்கை

டி. நரசிம்மா ரெட்டி என்பவரை கல்பனா தேவி 10.07.1961 அன்று திருமணம் செய்து கொண்டார். இவர்களுக்கு இரண்டு மகன்கள் உள்ளனர்.
# அத்திப்பறவை

**அத்திப்பறவை** (*Figbird*) என்பது ஆஸ்திரேலியா, நியூ கினியா மற்றும் சிறு சுண்டாத் தீவுகள் உள்ளிட்ட நாடுகளை வாழ்விடமாக கொண்டவை. இவை முற்கால மாங்குயில் குடும்பத்தினைச் சார்ந்த ஒரு பேரினமாகும் (இசுபெகோதெரெசு).
# அத்திப்பறவை

## வகைப்பாட்டியல்

முன்னதாக, மூன்று சிற்றினங்களும், ஒன்றாகக் கருதப்பட்டன, ஆனால் இன்று பறவையியல் ஆய்வாளர்கள் இவற்றைத் தனித்தனி சிற்றினங்களாகக் கருதுகின்றனர். இந்தச் சிற்றினங்கள் இறகு மற்றும் வாழ்விட உயிரியியல் அடிப்படையில் வேறுபடுத்தப்படுகிறது.
# அத்திப்பறவை

## வகைப்பாட்டியல்

### சிற்றினங்கள்

அத்திபறவை மூன்று சிற்றினங்களாக அங்கீகரிக்கப்பட்டுள்ளன:
| பச்சை அத்தி பறவை | *இசுபெகோதெரெசு விரிடிசு* | ரோட்டி மற்றும் திமோர் இந்தோனேசிய தீவுகள் |
| --- | --- | --- |
| வெட்டர் அத்தி பறவை | *இசுபெகோதெரெசு கைபோலூகசு* | இந்தோனேசிய தீவு வேட்டர் |
| ஆஸ்திரேலேசியா அத்தி பறவை | *இசுபெகோதெரெசு வில்லோட்டி* | வடக்கு மற்றும் கிழக்கு ஆத்திரேலியா, தெற்கு நியூ கினியா மற்றும் கை தீவுகள் |
# அத்திப்பறவை

## விளக்கம்

இந்த பறவைகளில் பால் ஈருருமை நன்கு வெளிப்பட்டு உள்ளது. ஆண் பறவைகள் ஆலிவ் பச்சை நிற மேற்பகுதியினையும் கருப்பு தலையினையும் தெளிவான சிவப்பு முகத்தோலினையும் கொண்டுள்ளன. பெண் பறவைகள் மந்தமான நிறமுடையவை, மேலே மந்தமான பழுப்பு நிறமாகவும், கீழே வலுவான இருண்ட நிறத்துடன் வெள்ளை நிறமாகவும் இருக்கும். இவை சாம்பல் நிற முக தோலையும், சாம்பல்-கருப்பு அலகினையும் கொண்டது.
# அத்திப்பறவை

## நடத்தை மற்றும் சூழலியல்

"வழக்கமான" பழைய உலக ஓரியல்ஸ் பேரினத்துடன் ஒப்பிடும்போது இவை அதிக அளவில் பழங்களை உண்ணக்கூடியன. சிறிய பூச்சிகள், தேன் மற்றும் விதைகள் சில நேரங்களில் உணவாக எடுத்து கொள்ளும். சிறு கூட்டமாக கூடிவாழும் தன்மையுடையன. ஆஸ்திரலேசிய பறவைகள் கூடுகட்டும் தன்மையுடையன். கூடு கட்டும் பழக்கம் மற்ற இரண்டு சிற்றினங்களில் இன்னும் அறியப்படவில்லை.
# சுதா ராய்

**சுதா ராய்** (sudha Roy) (1914-1987) ஓர் இந்தியப் பொதுவுடைமைத் தொழிற்சங்கவாதியும் அரசியல்வாதியுமாவார். வங்காளத் தொழிலாளர் கட்சியான இந்தியாவின் போல்சுவிக்குக் கட்சியின் முக்கிய தலைவராக இருந்த இவர் பின்னர் இந்தியப் பொதுவுடைமைக் கட்சியில் சேர்ந்தார். வங்காள இடதுசாரிகளின் மிக முக்கியமான பெண் தலைவர்களில் ஒருவராக கருதப்படுகிறார்.
# சுதா ராய்

## இளமைப் பருவம்

1914 ஆம் ஆண்டு பரித்பூரில் ஒரு கயசுதா நில உரிமையாளர் குடும்பத்தில் பிறந்தார். மாணவப் பருவத்தில் தனது சகோதரர் சிசிர் ராய் என்பவரால் அறிமுகப்படுத்தப்பட்டு 1930-ஆம் ஆண்டு தொழிலாளர் இயக்கத்தில் சுதா ராய் சேர்ந்தார். 1933 ஆம் ஆண்டில் வங்காளத் தொழிலாளர் கட்சி நிறுவப்பட்டபோது, தனது சகோதரருடன் சேர்ந்து, கட்சியின் முக்கிய தலைவரானார்.
# சுதா ராய்

## தொழிலாளர் அமைப்பாளர்

1932 மற்றும் 1958- ஆம் ஆண்டுகளுக்கிடையில் இவர் தெற்கு கொல்கத்தாவில் கமலா பெண்கள் பள்ளியில் கணித ஆசிரியராகப் பணியாற்றினார். அந்த நேரத்தில் சுதா நன்கு அறியப்பட்ட ஒரு தொழிலாளர் தலைவராக இருந்தார். கப்பல்துறை தொழிலாளர்களால் மரியாதைக்குரிய சகோதரி என்ற பொருள் தரும் பகின்ஜி" என்று அழைக்கப்பட்டார். தொழிற்சங்கப் பணிகளுக்காக தினமும் பிற்பகலில் கிடர்பூர் கப்பல்துறைக்கு சுதா வந்து செல்வார்.
# சுதா ராய்

## அரசியல் வாழ்க்கை

1951 ஆம் ஆண்டு இந்திய நாடாளுமன்றத்துக்கு நடந்த பொதுத் தேர்தலில் (1951-1952) வங்காள தொழிலாளர் கட்சியின் ஒரே வேட்பாளராக சுதா ராய் போட்டியிட்டார். 1954 ஆம் ஆண்டு ராய் சிறையில் அடைக்கப்பட்டார்.
# சுதா ராய்

## ஐக்கிய தொழிற்சங்க காங்கிரசில்

1958 ஆம் ஆண்டில் சுதா ராயின் தொழிற்சங்கமான டாக் மசுதூர் சங்கம் பிளவுக்கு ஆளானது. பிசுவநாத் துபேக்கு எதிராக சிசிர் ராய், சுதா ராய், புத்நாத்தே ஆகியோர் களமிறங்கினர். ராயின் குழு பெரும்பான்மை பிரிவை உருவாக்கியிருந்தாலும், பிளவுபட்ட தொழிற்சங்கத்தை கணிசமாக பலவீனப்படுத்தியது.
# சுதா ராய்

## இந்திய பொதுவுடமைக் கட்சியில்

1965 ஆம் ஆண்டு நடைபெற்ற பிபிஐ கட்சி மாநாட்டில் சுதா ராய் பிபிஐ மற்றும் சிபிஐ ஆகிய கட்சிகளை இணைக்க அழைப்பு விடுத்தார்.
1969 மற்றும் 1973-ஆம் ஆண்டுகளுக்கிடையில் மாநில சமூக நல வாரியத்திற்கு சுதா ராய் தலைமை தாங்கினார்.
மகிலா சமசுகிருத சம்மேளனம் எனப்படும் பெண்கள் கலாச்சார மாநாட்டை நிறுவினார்.
# அருள்தாஸ்

**அருள்தாஸ்** என்பவர் இந்தியத் திரைப்பட நடிகர் மற்றும் ஒளிப்பதிவாளர் ஆவார். இவர் தமிழ் மொழி மற்றும் மலையாள மொழி படங்களில் துணை வேடங்களில் தோன்றியுள்ளார். நடிப்புத் துறையில் கவனம் செலுத்துவதற்கு முன்பு, பல படங்களுக்கு ஒளிப்பதிவாளராக பணியாற்றினார்.
# அருள்தாஸ்

## தொழில்

பள்ளி முடிந்ததும், அருள்தாஸ் திருமணங்களில் புகைப்படக் கலைஞராகப் பணியாற்றினார். தனக்கு அறிமுகமானவர்கள் மூலம், அவர் தமிழ்த் திரையுலகில் ஒரு முன்னேற்றத்தைப் பெற்றார். இயக்குநர் சுந்தர் சி யின் *அருணாசலம்* (1997) திரைப்படத்தில் உதவி ஒளிப்பதிவாளராக பணியாற்றினார். *அ ஆ இ ஈ* (2009), *பதினாறு* (2009) ஆகியவற்றில் முக்கிய கேமராமேனாக பணியாற்றினார்.  
அருள்தாஸ், இயக்குநர் சுசீந்திரன் திரைப்படமான *நான் மகான் அல்ல* (2010) *அழகர்சாமியின் குதிரை* (2011), *ராஜபாட்டை* (2011) மற்றும் *பாயும் புலி* (2015). *தென்மேற்கு பருவக்காற்று* (2010), *நீர்ப்பறவை* (2012) *இடம் பொருள் ஏவல்* (2016). *சூது கவ்வும்* (2013), தங்க *தங்க மீன்கள்* (2013), *பாபநாசம்* (2015) உள்ளிட்ட பாராட்டப்பட்ட படங்களிலும் நடித்துள்ளார்.
# அருள்தாஸ்

## திரைப்படவியல்

### திரைப்படங்கள்

| ஆண்டு | திரைப்படம் | கதாப்பாத்திரம் | குறிப்பு |
| --- | --- | --- | --- |
| 2001 | *ஷாஜகான்* | பூபதியின் நண்பன் | uncredited |
| 2002 | *நைனா* | ஆவுடையப்பனை திட்டுபவர் | uncredited |
| 2005 | *ராம்* | செய்தியாளர் | uncredited |
| 2010 | *நான் மகான் அல்ல* | குட்டி நேசன் |  |
| *தென்மேற்கு பருவக்காற்று* | மூக்கையன் |  |  |
| 2011 | *அழகர்சாமியின் குதிரை* | ராஜாராம் |  |
| *ராஜபாட்டை* |  |  |  |
| *பதினாறு* |  |  |  |
| 2012 | *தடையறத் தாக்க* | சேகர் |  |
| *நீர்ப்பறவை* | மீனவன் |  |  |
| 2013 | *சூது கவ்வும்* | ரவுடி மருத்துவர் |  |
| *பொன்மாலைப் பொழுது* | திவ்யாவின் தந்தை |  |  |
| *தங்க மீன்கள்* | எவிட்டாவின் கணவன் |  |  |
| *தகராறு* |  |  |  |
| 2014 | *ஒரு கன்னியும் மூணு களவாணிகளும்* |  |  |
| *வடகறி* | சதீசின் உடன்பிறந்தவன் |  |  |
| *அரிமா நம்பி* | தலைவன் |  |  |
| *சலீம்* | காவல் அதிகாரி |  |  |
| *விலாசம்* | பாவா |  |  |
| *திருடன் போலீஸ்* | கவுனசிலர் | சிறப்புத் தோற்றம் |  |
| 2015 | *இடம் பொருள் ஏவல்* |  |  |
| *பாபநாசம்* | சுரேஷ் பாபு |  |  |
| *தாக்க தாக்க* | பாலா |  |  |
| *பாயும் புலி* | சிறப்புத் தோற்றம் |  |  |
| *வெள்ளையா இருக்கிறவன் பொய் சொல்ல மாட்டான்* | ராஜகோபால் |  |  |
| 2016 | *மருது* |  |  |
| *தர்மதுரை* | பீமராசு |  |  |
| *அட்டி* |  |  |  |
| 2017 | *சத்ரியன்* | சங்கர் |  |
| *பண்டிகை (திரைப்படம்)* | சுரேஷ் |  |  |
| *இவன் யாரென்று தெரிகிறதா* | பாம்பே பாய் உறுப்பினர் |  |  |
| *ஒரு கனவு போல* |  |  |  |
| *கதாநாயகன்* | தாஸ் |  |  |
| *ஆயிரத்தில் இருவர்* | மந்திர மூர்த்தி |  |  |
| *நெஞ்சில் துணிவிருந்தால்* | தமிழ், தெலுங்கு இருமொழி திரைப்படம் |  |  |
| *வேலைக்காரன்* | அன்சாரி |  |  |
| 2018 | *ஸ்கெட்ச்* | துரை |  |
| *நிமிர்* | அரசியல்வாதி |  |  |
| *கூட்டாளி* |  |  |  |
| *விகடகுமாரன்* | எசிபி | மலையாளத் திரைப்படம் |  |
| *காத்திருப்போர் பட்டியல்* | வில்லியம்ஸ் |  |  |
| *காலா* | மணி |  |  |
| *எங்க காட்டுல மழை* | அக்னி ஈஸ்வரன் |  |  |
| *மறைந்திருந்து பார்க்கும் மர்மம் என்ன* |  |  |  |
| 2019 | *மானிக்* |  |  |
| *பேரன்பு* | அமுதவானன் நண்பன் |  |  |
| *ஓவியாவை விட்டா யாரு* |  |  |  |
| *சிந்துபாத்* | வெண்பாவின் மாமா |  |  |
| *சில்ரன்ஸ் பார்க்* | முருகன் | மலையாளத் திரைப்படம் |  |
| *ராட்சசி* | அரசியல்வாதி |  |  |
| *வெண்ணிலா கபடி குழு 2* | தாஸ் |  |  |
| *மகாமுனி* | குரு நாராயணன் |  |  |
| 2021 | *ஈஸ்வரன் (திரைப்படம்)* | ஆதிநாராயணன் |  |
| *புலிக்குத்தி பாண்டி* | டிஎஸ்பி |  |  |
| *சக்ரா* | லீலாவின் தந்தை |  |  |
| *தேன்* | } |  |  |
# அருள்தாஸ்

## திரைப்படவியல்

### ஒளிப்பதிவாளர்

| 2009 | *அ ஆ இ* |  |
| --- | --- | --- |
| 2011 | *பதினாரு* | } |
# அருள்தாஸ்

## திரைப்படவியல்

### வலைத் தொடர்

| 2019 | டி 7 | ஜீ5 |  |  |
| --- | --- | --- | --- | --- |
| 2021 | *நவம்பர் ஸ்டோரி* | இன்ஸ்பெக்டர் சுடலை | ஹாட்ஸ்டார் சிறப்பு | } |
# பூண்டி குமாரசாமி

**பொன்னம்பலம் குமாரசாமி** (*Poondi Kumaraswamy*)(பூண்டி குமாரசாமி எனக் குறிப்பிடப்படுகிறார்) (அக்டோபர் 4, 1930 - மார்ச் 9, 1988) என்பவர் இந்தியாவின் முன்னணி நீரியலர் ஆவார். இவர் 1972ஆம் ஆண்டில் இந்திய அறிவியல் கழகத்தின் சக உறுப்பினராகத் தேர்ந்தெடுக்கப்பட்டார் சென்னைப் பல்கலைக்கழகத்தின் கிண்டியில் உள்ள கிண்டி பொறியியல் கல்லூரியில் குடிசார் பொறியியல் இளங்கலை பட்டம் பெற்றார். 1988ஆம் ஆண்டில் இவர் இறப்பதற்கு முன், 57 வயதில், ஹோமி பாபா ஆய்வு நிதியினையும் (1967-69) மற்றும் ஜவஹர்லால் நேரு ஆய்வு நிதியினையும் 1975-77, ஒரு சேரப் பெற்றவர் இவர் ஒருவர்தான். இவர் தனது பெரும்பான்மையான நேரத்தை மும்பை டாடா அடிப்படை ஆராய்ச்சி கழகத்திலும் மாசாச்சூசெட்சு தொழில்நுட்பக் கழகத்திலும் கழித்தார். மாசாச்சூசெட்சு தொழில்நுட்ப கழகம், கேம்பிரிட்சியில், நிலத்தடி நீர் மாதிரி ஆராய்ச்சி மேற்கொண்டார்.  
ஜவஹர்லால் நேரு ஆய்வுநிதக் காலத்தில், கணித மாதிரிகள், ஹைட்ராலிக் கட்டமைப்புகளின் விவரங்கள் மற்றும் பலவற்றை உள்ளடக்கிய தமிழக இந்தியாவின் முதல் விரிவான 20 தொகுதி நீர்நிலை வரைபடத்தினை இவர் உருவாக்கினார். இவர் இரட்டை எல்லைக்குட்பட்ட நிகழ்தகவு அடர்த்தி செயல்பாடு (குமாரசாமி பரவல்), பொதுவாக வரம்புக்குட்பட்ட இயற்பியல் மாறிகளுக்கு ஏற்ற நிகழ்தகவு அடர்த்தி செயல்பாடு ஆகியவற்றை உருவாக்கினார். மின், சிவில், இயந்திரவியல் மற்றும் நிதி பொறியியல் பயன்பாடுகளில் குமாரசாமி பரவல் பயன்பாட்டில் உள்ளது. இவர் முதல் ஆய்வகச் சோதனை கடினப் பாறை கிணறு கோட்பாட்டை வழங்கினார். இதற்காக 1974ஆம் ஆண்டில் இந்தியப் புவி நீரியலாளர்களிடமிருந்து தங்கப் பதக்கம் வென்றார். திருச்சிராப்பள்ளி கொதிகலன் ஆலை, மற்றும் தூத்துக்குடி துறைமுக திட்டம் ஆகிய இரண்டு பெரிய தொழில்துறை வடிவமைப்பு மற்றும் கட்டுமான பொறியாளராகவும் பணியாற்றினார். கூடுதலாக, தென்னிந்தியா முழுவதும் ஏராளமான அணைகள், கால்வாய்கள் மற்றும் பிற நீர்ம இயக்கவியல் கட்டமைப்புகளின் நீர்ம இயக்க வடிவமைப்பில் இவர் ஈடுபட்டார். நீர்ம இயக்கவியல் மற்றும் நீரியல் நிறுவனம், பூண்டி செயல்பாடுகளைப் பொறியாளர்கள் மற்றும் பொறியியலாளர்கள் அல்லாதவர்களுக்கு விளக்கிக் கூறுவதைக் கடமையாகக் குமாரசாமி கொண்டிருந்தார். ஈ. வெ. இராமசாமியால் ஈர்க்கப்பட்டு பகுத்தறிவாளர் மற்றும் மனிதநேய வாதி என அனைவரிடமும் இவர் நன்கு அறியப்பட்டார். இந்திய அவசரக் காலங்களிலும் (1975) பெரியாரைப் பின்தொடர்பவர்களில் ஒருவராக இருந்தார். இவர் பெரியாரின் சீடரான கி. வீரமணியின் நெருங்கிய நண்பராகவும் இருந்தார்.
# விக்கிப்பீடியா:Statistics/weekly/27-Jun-2021
| 318 | 223.184.48.167 | 0 | 1 | 0 | 0 | 0 | 0 | 0 | 1 | 7 |  |
| 319 | 2401:4900:4C19:3A49:BDB8:A015:EF95:BDE7 | 0 | 1 | 0 | 0 | 0 | 0 | 0 | 1 | 789 |  |
| 320 | Kugan1997 | 0 | 1 | 0 | 0 | 0 | 0 | 0 | 1 | 0 |  |
| 321 | வானம் வசப்படும் | 0 | 1 | 0 | 0 | 0 | 0 | 0 | 1 | 148 |  |
| 322 | 2409:4072:6E18:D7C4:ECFB:D4C1:E42F:B5AF | 0 | 1 | 0 | 0 | 0 | 0 | 0 | 1 | 0 |  |
| 323 | 49.206.126.136 | 0 | 1 | 0 | 0 | 0 | 0 | 0 | 1 | 0 |  |
| 324 | PJeganathan | 0 | 1 | 0 | 0 | 0 | 0 | 0 | 1 | 12 |  |
| 325 | Rkatcosmos | 0 | 1 | 0 | 0 | 0 | 0 | 0 | 1 | 19 |  |
| 326 | 1.214.90.61 | 0 | 1 | 0 | 0 | 0 | 0 | 0 | 1 | 0 |  |
| 327 | Adhikundhan | 0 | 1 | 0 | 0 | 0 | 0 | 0 | 1 | 258 |  |
| 328 | 1.38.56.44 | 0 | 1 | 0 | 0 | 0 | 0 | 0 | 1 | 0 |  |
| 329 | 43.250.242.254 | 0 | 1 | 0 | 0 | 0 | 0 | 0 | 1 | 363 |  |
| 330 | Jai Kshatriyan | 0 | 1 | 0 | 0 | 0 | 0 | 0 | 1 | 3422 |  |
| 331 | 2409:4072:71B:C63:1D19:344C:A81D:755C | 0 | 1 | 0 | 0 | 0 | 0 | 0 | 1 | 0 |  |
| 332 | 1.38.196.84 | 0 | 1 | 0 | 0 | 0 | 0 | 0 | 1 | 0 |  |
| 333 | Teles | 0 | 0 | 0 | 0 | 0 | 0 | 1 | 1 | 0 | } |
# இஷான் தேவ்

**ஷான்** என்று அழைக்கப்படும் **இஷான் தேவ்** என்பவர் ஒரு இந்திய இசை அமைப்பாளர், பாடகர்-பாடலாசிரியர், பல்லிசைக் கருவி, இசை நிரலியர், பல தென்னிந்திய மொழிகளில் மேடை கலைஞர் ஆவார்.
# இஷான் தேவ்

## இசைத்தரவு பட்டியல்

| 2005 | *தி டைகர்* | மலையாளம் | கருப்பொருள் பாடல் |
| --- | --- | --- | --- |
| 2006 | *சிந்தாமணி கொலகேஸ்* | மலையாளம் | கருப்பொருள் பாடல் |
| 2006 | *தி டான்* | மலையாளம் | கருப்பொருள் பாடல் |
| 2007 | *டிடெக்டிவ்* | மலையாளம் | ஸ்ரீராஜ் எஸ்.ஆர்., இஷான் தேவ் |
| 2008 | *சவுண்ட் ஆப் பூட்* | மலையாளம் |  |
| 2008 | *சவுண்ட் ஆப் பூட்* | மலையாளம் |  |
| 2009 | *எல்லாம் அவன் செயல்* | தமிழ் | கருப்பொருள் பாடல் |
| 2010 | *ரிங்டோன்* | மலையாளம் | பாடல் இசை & பின்னணி இசை |
| 2010 | *த்ரில்லர்* | மலையாளம் | பின்னணி இசை |
| 2011 | *தாஸ்வரகாட்டு* | மலையாளம் | பாடல் இசை & பின்னணி இசை |
| 2012 | *ஷைலூ* | கன்னடம் | பாடகர் |
| 2012 | *கிரைம் ஸ்டோரி* | மலையாளம் | பாடல் இசை & பின்னணி இசை |
| 2012 | *முஞ்சானே* | கன்னடம் |  |
| 2012 | *சங்கராந்தி* | கன்னடம் |  |
| 2012 | *கை துணிந்தவன்* | தமிழ் | பாடல் இசை & பின்னணி இசை |
| 2015 | *சாரல்* | தமிழ் | பாடல் இசை & பின்னணி இசை |
| 2017 | *என் ஆளோட செருப்பக் காணோம்* | தமிழ் | பாடல் இசை |
| 2018 | *பட்டினப்பாக்கம்* | தமிழ் |  |
| 2019 | *மிக மிக அவசரம்* | தமிழ் |  |
| 2019 | *உறியடி* | மலையாளம் | } |
# இஷான் தேவ்

## பின்னணி பாடகராக

| 2004 | பஞ்சஜண்யம் | மலையாளம் | பொன்வீல் நாலம் | பாலபாஸ்கர் இசையமைப்பில் |  |
| --- | --- | --- | --- | --- | --- |
| 2004 | ஷம்பு | மலையாளம் | பொம்மா | ஜாசி கிஃப்ட் இசையமைப்பில் |  |
| 2005 | தி டைகர் | மலையாளம் | காளியவிஷதாரா | இசையமைப்பாளராக அறிமுகமான படம் |  |
| டிசம்பர் | மலையாளம் | அலகடலின் அலகளில் | ஜாஸ்ஸி பரிசு இசையமைப்பில் |  |  |
| 2006 | சிந்தாமணி கொலகேஸ் | மலையாளம் | மாதவ மகாதேவா |  |  |
| தி டான் |  |  |  |  |  |
| 2010 | ரிங்டோன் | மலையாளம் | டிட்டில் & பதலே பதலே |  |  |
| 2011 | ஷைலூ | கன்னடம் | சிறந்த ஆண் பின்னணிப் பாடகர் - மிர்ச்சி இசை விருதுகள் தெற்கு
சிறந்த ஆண் விருதை வென்ற பின்னணிப் பாடகர் - மிர்ச்சி இசை விருதுகள் தெற்கு |  |  |
| சங்கராந்தி | கன்னடம் | பெலகிலா பாலாலி | வி ஸ்ரீதர் இசையமைப்பில் |  |  |
| 2012 | முஞ்சனே | கன்னடம் | யாரோ ஒப்ப சுந்தரி | எஸ். நாராயண் இசையமைப்பில் |  |
| 2014 | மெடுல்லா ஒப்லோங்காட்டா | மலையாளம் | ஓ சிவனே
புஸ் மரியா | பாலகோபால் இசையமைப்பில் | } |
# இஷான் தேவ்

## இசைத் தொகுப்புகள்

| ஆரு நீ
என் நெஞ்சில்  
நயே ஜமனே கி கானா  
கான்-பியூசன் | ஆல்பம் நியாரியன் கான்-ஃபன்ஷன் பேண்ட் | பாலபாஸ்கர் |  |
| --- | --- | --- | --- |
| டிரீம் கேல் | பாடல் இஷான் தேவ் | ஜாசி கிஃப்ட் |  |
| கல்வாரி சினேம் | கிறிஸ்தவ பக்தி பாடல் | யேசுதாஸ் ஜார்ஜ் |  |
| நீயீ என்டே ஆஷ்ரயம் | பக்தி பாடல் | இசை & பாடல் : சாஜி தும்பசெரியில் |  |
| இத்ராம் சினேமகுவன் | பக்தி பாடல் | ஜோஸ் ஹோலிபீட்ஸ் |  |
| ஆதி நிரமயனம் | பக்திப் பாடல்-கணேஷா ஸ்துதி | வஜமுட்டம் சந்திரபாபு |  |
| முள்ளிண்டே முனா | நாட்டுப்புற பாடல் - பாரம்பரிய வரிகள் | இஷான் தேவ் |  |
| யக்ஷி | நாட்டுப்புற பாடல் -இலான் பாடல்கள் இஷான் தேவ் | இஷான் தேவ் |  |
| ஆல்பம் -திரவாய்லம் | பக்தி பாடல்கள்-பரசுராம கீர்த்தனைகள் | இசான் தேவ் இசையமைத்தார் |  |
| என் பிரேமா காந்தனம் யேசுவே | பக்தி | யேசுதாஸ் ஜார்ஜ் |  |
| சாங்க் பிலார்னு பங்கலியாக்கி | பக்தி | வினீத் ராம் | } |
# வைத்தியநாதசுவாமி சந்தானம்

**முனைவர் வைத்தியநாதசுவாமி சந்தானம்** (*Vaidhyanathaswamy Santhanam*)(பிறப்பு: ஜூலை 31, 1925) இந்தியப் பருத்தி விஞ்ஞானி மற்றும் ஐக்கிய நாடுகள் சபையின் முன்னாள் உணவு மற்றும் வேளாண் அமைப்பின், பருத்தியின் நீண்டகால நிபுணர் மற்றும் மியான்மரின் திட்டத் தலைவர். இவர் வியட்நாமில் குறுகிய கால ஆலோசகராக பணியாற்றினார். நவம்பர் 2009 - மார்ச் 2010க்கான தென்னிந்தியா தொழிற்சாலை பருத்தி மேம்பாடு மற்றும் ஆராய்ச்சி சங்கத்தின் ஆய்வுக் குழுவின் தலைவராகவும் இருந்தார். பருத்தி பற்றிய புத்தகங்கள் மற்றும் புத்தக அத்தியாயங்கள் உட்பட 110க்கும் மேற்பட்ட வெளியீடுகளின் ஆசிரியர்/இணை ஆசிரியர் நிலையில் எழுதி வெளியிட்டுள்ளார்.
# வைத்தியநாதசுவாமி சந்தானம்

## கல்வி மற்றும் தனிப்பட்ட வாழ்க்கை

சந்தானம் ஜூலை 31 1925இல் தமிழ்நாட்டில் உள்ள திருவாரூரில் பிறந்தார். 1946ஆம் ஆண்டில் கோவையில் வேளாண் கல்லூரியில் பட்டம் பெற்றார். சென்னைப் பல்கலைக்கழகத்தில் தாவர இனப்பெருக்கம் மற்றும் மரபியலில் முதுநிலை மற்றும் முனைவர் பட்டம் பெற்றார்.  
கோயம்புத்தூர் வேளாண் கல்லூரியில் பருத்தி இனப்பெருக்கம் நிலையத்தில் தனது தொழில் வாழ்க்கையைத் தொடங்கிய இவர், இந்திய வேளாண் ஆராய்ச்சி குழுமத்தில் (ஐ.சி.ஏ.ஆர்) உடன் பருத்தி ஆராய்ச்சி அறிவியலாளராகச் சேர்ந்தார். ஐ.சி.ஏ.ஆர் (1967-75) அகில இந்திய ஒருங்கிணைந்த பருத்தி மேம்பாட்டுத் திட்டத் தேசிய ஒருங்கிணைப்பாளராக இருந்தார். தனது பணிக் காலத்தில், இந்தியாவின் பருத்தி சாகுபடி செய்யும் அனைத்து மாநிலங்களிடையேயும் கூட்டுறவு ஆராய்ச்சிக்கான அடித்தளத்தை அமைத்தார். இவர் தலைமையிலான பருத்தி ஒருங்கிணைப்புக் குழுவின் பணிகளை அங்கீகரிக்கும் விதமாக, ஐ.சி.ஏ.ஆர் 1975ஆம் ஆண்டில் குழு ஆராய்ச்சிக்கான குழுமத்தின் முதல் விருதை இவரது குழுவிற்கு வழங்கியது.  
முனைவர் சந்தானம் 1975 முதல் 1983 வரை ஐக்கிய நாடுகளின் உணவு மற்றும் வேளாண் அமைப்பில் பருத்தியில் நீண்டகால வதிவிட நிபுணராகவும், மியான்மரில் திட்ட குழு தலைவராகவும் பணியாற்றினார். 1984 முதல் 1987 வரை மியான்மர் மற்றும் வியட்நாமில் குறுகிய கால ஆலோசகராக (மூத்த ஆலோசகராக) பணியாற்றினார்.
# வைத்தியநாதசுவாமி சந்தானம்

## அறிவியல் பணி

இந்தியப் பருத்தி இனப்பெருக்கம் திட்டத்தில் உற்பத்தித்திறன் மற்றும் ஆரம்ப முதிர்ச்சியை அதிகரிப்பதற்கான சிறந்த பருத்தி பயிர் வகை என்ற கருத்தை அறிமுகப்படுத்தினார் சண்முகம். இது இந்தியாவில் நீண்ட காலமாகப் பிரதான பருத்தி வகைகளின் வளர்ச்சிக்கு முக்கிய பங்காக இருந்தது. ஐக்கிய நாடுகளின் மேம்பாட்டுத் திட்ட நிதியின் கீழ் பருத்தி உற்பத்தியை அதிகரிப்பதற்காக மியன்மாரில் மேம்பட்ட வேளாண் நடைமுறைகள் செயல்படுத்தி 1975-1982 காலகட்டத்தில் பருத்தி உற்பத்தியினை 50% அதிகரித்தார். இதற்கான இவரது சேவையினை ஐக்கிய நாடுகளின் உணவு மற்றும் வேளாண் அமைப்பின் பொது இயக்குநர் பாராட்டுகளைத் தெரிவித்தார்.
# வைத்தியநாதசுவாமி சந்தானம்

## முக்கிய வெளியீடுகள்

1. பருத்தி இனப்பெருக்க நடைமுறைகள் (1967) *ஐ.சி.ஏ.ஆர் தொழில்நுட்ப செய்தி மடல் தொடர்*, எண் 10.
1. பருத்தி (1974) *வயல் பயிர்களில் பரிணாம ஆய்வுகள்*, கேம்பிரிட்ஜ் யூனிவ். பத்திரிகை, பக்.&nbsp;89–100.
1. இந்தியாவில் பருத்தி வேளாண் வரலாறு (1997) *ஆசிய வேளாண் வரலாறு*, 1: 4,235-251
1. பருத்தி மேம்பாட்டிற்கான வழக்கமான இனப்பெருக்கத்தில் வளர்ந்து வரும் போக்குகள் (2004) *Proc.* *அக.* *சிம்ப்.* *யுஏஎஸ் தார்வாட் / ஐசிஏஆர்* , 1–5.